Færøerne: Flere gode landinger af rund- og fladfisk - FiskerForum
Tags: Garnfiskeri, Longline, trawlfiskeri
Flere linefartøjer, trawlere og partrawler samt garnfartøjer lander også gode fangster i de færøske havne.
Lineskibet Pison landede 23,8 tons fisk i Klaksvik, hvoraf 13,4 tons var torsk, som opnåede en kilopris på 19,25 kr. Lasten blev her vurderet til 384.192,50 kr., som var resultatet af et fiskeri på 8 dage ud for Færøerne. Partrawlerne Fuglberg og Skoraberg landede i sidste uge en last på 100.000 pund til Klaksvik, hvoraf det meste var sej. De landede fangsten til Kósina i Klaksvik, og så snart de havde landet tog de tilbage til fiskeri ud for Færøerne. Partrawlerne Polarhav og Stjørnan landede også en god fangst på 90.000 pund, hvoraf det meste var sej, som de havde fisket og landet til Kósina.
Landinger til Tórshavn, Eidi og Midvagur
Garnskibet Túgvusteinur landede 4,3 tons i Tórshavn, hvoraf 3,7 tons var hellefisk, som havde en kilopris på 32 kr. Lasten blev senere vurderet til 128.160,00 kr., som var deres resultat af et fiskeri på kun 2 dage vest for Færøerne. Linekutteren Mýlingur landede 8,9 tons til Eidi, hvoraf 4,2 tons var torsk, og som havde en kilopris på 21,91 kr. Lasten blev vurderet til 160.685,31 kr., som var resultetet af et fiskeri i ét døgn nord for Færøerne. Trawleren Brestir landede 100 tons til Midvagur, hvoraf det meste var hellefisk, som de havde haft et fantastisk godt fiskeri af ud for Færøerne, og så snart de havde landet til Snarfrost, tog de tilbage til fiskeri ud for Færøerne.
Forrige indlægFærøerne: Makrelbådene på Færøerne lander gode fangster af makrel
Næste indlægNorske fiskere hentede 322.000 hummer sidste år